Themeski Ajenciya le Romengi (Rumuniyatar)

E Themeski Ajensiya le Romengi (Agenția Națională pentru Romi vay ANR pe Remenikanes) si yek Ajensiya le Remeniyake Xulyaripenasko so kerel buti te latcharel e o Jivipen le romengo andar e Remeniya.

E yekto xulyaripnaski organizasiya pe roma sas o "Themesko Ofis le Romengo" (andar Duytonay 1997), yek kotor andar o "Departamento le Themeske Selyorenge Brakhipenasko". Anda Eftatonay 2003 o ofis sas navyardo de nevo sar o "Ofis pe Romenge Butya". E akanutni Themeski Ajensiya le Romengi kerdili pe Deshtonay 2004 sar yek mesti Ajensiya le xulyaripnaski.

O Sherotno than si kay Bukereshto tay may si aver 8 birovurya pe sa 8 baryaripnaske riga. O shero si E Rani Mariya Yonesko, so janel i Romani, Remenikani, Anglezikani tay Fransikani.

Akana e Ajensiya kerel buti vi pa o Deshbersh le Romenge Anderyaripenasko.

Avrutne phandimata
I Themeski Ajenciya le Romengi (rumunikanes)

Shopni:Rumuniyako Xulyaripen
Shopni:Rumuniyake Roma